OpenLLM-France/wikimedia huggingface dataset:
# Abbotsford (motocicleta)

L'Abbotsford anglesa fou una motocicleta lleugera amb aspecte d'escúter i motor OHV d'1,5 CV que es va fabricar en petites quantitats entre el 1919 i el 1923. No s'ha de confondre amb les motocicletes australianes Abbotsford que fabricà entre 1912 i 1913 G. W. Revell a Abbotsford, Victòria.

## Referències

* ↑ Tragatsch, Erwin; Ash, Kevin. The New Illustrated Encyclopedia of Motorcycles (en anglès). Londres: Quantum Publishing, 2000. ISBN 1-86160-342-8.

## Enllaços externs

* Imatge d'època de l'Abbotsford (anglès)
# CSM Jiul Petroșani

El Clubul Sportiv Municipal Jiul Petroșani és un club de futbol romanès de la ciutat de Petroșani.

## Història

El club va ser fundat el 1919 com a Clubul Atletic al Minerilor din Petroșani (Club Atlètic dels Miners de Petroșani). Evolució del nom:
* 1919: CA al Minerilor
* 1924: UCA ale Societății
* 1929: Jiul Petroșani
* 1949: Partizanul Petroșani
* 1950: Flacăra Petroșani
* 1952: Minerul Petroșani
* 1956: Energia Petroșani
* 1957: SC Jiul Petroșani
Fou campió de copa la temporada 1973-74. A la primera divisió romanesa acabà segon el 1924-25.

## Palmarès

* Copa romanesa de futbol:
** 1973-74
* Segona divisió romanesa de futbol:
** 1934-35, 1940-41, 1960-61, 1965-66, 1985-86, 1988-89, 1995-96, 2004-05
* Tercera divisió romanesa de futbol:
** 2002-03

## Referències

* ↑ «Clubul Sportiv Jiul Petroşani - Enciclopedia României - prima enciclopedie online despre România» (en romanès). Enciclopediaromaniei.ro, 19-08-2015. [Consulta: 6 octubre 2015].
* ↑ Evolució dels noms d'equips al llarg dels anys, romaniansoccer.ro
* ↑ «Romania Cup Finals». RSSSF. [Consulta: 9 abril 2017].
* ↑ «Romania - List of Champions». rsssf.com. [Consulta: 9 abril 2017].
# Carmen Hart

Carmen Hart (Lumberton, Carolina del Nord, 12 de març de 1984) és una actriu porno estatunidenca.

## Biografia

Carmen Hart va créixer a Carolina del Nord, i és completament d'ascendència Lumbee, tribu nativa americana. Va néixer en una família Cristiana, però ha dit que la seva família no era gaire estricta. Als 15 anys va perdre la virginitat. Carmen va atribuir a la pel·lícula Striptease com la seva inspiració per començar amb el streaptease.
Hart va guanyar el concurs regional Hawaiian Tropic en 2004.
Una nit va conduir fins a Fayetteville, Carolina del Nord i es va detenir en el primer club de streaptease que va veure. Després de treballar aquí per un temps, va decidir retirar-se i tornar a la seva vida normal. Els problemes de diners la van forçar a tornar al negoci del streaptease. Va treballar en nombrosos clubs durant aquest temps.
A l'octubre de 2005, Carmen va signar un contracte amb Wicked Pictures per 2 anys. Actualmentre Carmen no realitza escenes de sexe anal.
Ha declarat que és bisexual.

## Premis

* 2007 Premis AVN Millor Escena de Sexe Grupal (Pel·lícula) – FUCK (amb Katsumi, Kirsten Price, Mia Smiles, Eric Masterson, Chris Cannon, Tommy Gunn i Randy Spears)
* 2007 Ballarina Exòtica de l'Any
* 2007 20 Actrius Top d'Adultcon
* 2009 Premis AVN Nominada a millor actriu, per Fired

## Referències

* ↑ Gene Ross. «Carmen Hart visita PrimeTimeUncensored». AdultFYI, 19-06-2007. Arxivat de l'original el 2007-09-30. [Consulta: 19 juny 2007].
* 1 2 3 4 «EyeOnAdult.com: Algunos minutos a solas con Carmen Hart una chica Wicked». Arxivat de l'original el 2008-08-05. [Consulta: 12 maig 2016].
* ↑ «PRi: Carmen Hart». professionalrockstars.com, 02-12-2006. [Consulta: 19 juny 2007].
* ↑ Dan Miller. «Wicked firma contratos con Kirsten Price y Carmen Hart». TRevista AVN, 03-10-2005. Arxivat de l'original el 2013-01-18. [Consulta: 19 juny 2007].
* ↑ Shannon T. Nutt. «Entrevista telefónica con Carmen Hart». dvdempire.com, 05-12-2005. [Consulta: 19 juny 2007].
* ↑ «Anuncian a los Ganadores de los Premios AVN del 2007». Revistan AVN, 16-01-2007. Arxivat de l'original el 2009-03-07. [Consulta: 19 juny 2007].
* ↑ «Carmen Hart: Bailarina Exótica del Año». AdultFYI, 11-10-2006. Arxivat de l'original el 2007-09-30. [Consulta: 19 juny 2007].
* ↑ «Adultcon Names Top 20 Adult Actresses Honor Roll». XBiz, 27-12-2007. Arxivat de l'original el 2016-01-01. [Consulta: 1r gener 2008].
* ↑ «Nominados a los Premios AVN 2009». AVN. Arxivat de l'original el 19 de novembre de 2015. [Consulta: 25 novembre 2008].
# ISO 3166-2:CO

ISO 3166-2:CO és el subconjunt per a Colòmbia de l'estàndard ISO 3166-2, publicat per l'Organització Internacional per Estandardització (ISO) que defineix els codis de les principals subdivisions administratives.
Actualment per a Colòmbia, l'estàndard ISO 3166-2, està format per 1 districte capital i 32 departaments. El districte capital és la capital del país, Bogotà. Posseeix un status igual a la resta de departaments.
Cada codi es compon de dues parts, separades per un guió. La primera part és CO, el codi ISO 3166-1 alfa-2 per a Colòmbia. La segona part pot ser:
* Dues lletres: districte capital
* Tres lletres: departaments

## Codis actuals

Els noms de les subdivisions estan llistades segons l'ISO 3166-2 publicat per la "ISO 3166 Maintenance Agency" (ISO 3166/MA).
Els noms de les subdivisions són ordenats per ordre alfabètic segons l'alfabet castellà: a-c, ch, d-l, ll, m-n, ñ, o-z.
| Codi | Nom de la subdivisió (es) | Tipus de subdivisió |
| CO-DC | Distrito Capital de Bogotá | Districte capital |
| CO-AMA | Amazonas | Departament |
| CO-ANT | Antioquia | Departament |
| CO-ARA | Arauca | Departament |
| CO-ATL | Atlántico | Departament |
| CO-BOL | Bolívar | Departament |
| CO-BOY | Boyacá | Departament |
| CO-CAL | Caldas | Departament |
| CO-CAQ | Caquetá | Departament |
| CO-CAS | Casanare | Departament |
| CO-CAU | Cauca | Departament |
| CO-CES | Cesar | Departament |
| CO-COR | Córdoba | Departament |
| CO-CUN | Cundinamarca | Departament |
| CO-CHO | Chocó | Departament |
| CO-GUA | Guainía | Departament |
| CO-GUV | Guaviare | Departament |
| CO-HUI | Huila | Departament |
| CO-LAG | La Guajira | Departament |
| CO-MAG | Magdalena | Departament |
| CO-MET | Meta | Departament |
| CO-NAR | Nariño | Departament |
| CO-NSA | Norte de Santander | Departament |
| CO-PUT | Putumayo | Departament |
| CO-QUI | Quindío | Departament |
| CO-RIS | Risaralda | Departament |
| CO-SAP | San Andrés, Providencia y Santa Catalina | Departament |
| CO-SAN | Santander | Departament |
| CO-SUC | Sucre | Departament |
| CO-TOL | Tolima | Departament |
| CO-VAC | Valle del Cauca | Departament |
| CO-VAU | Vaupés | Departament |
| CO-VID | Vichada | Departament |

## Enllaços externs

* ISO Online Browsing Platform: CO (Plataforma Online d'Exploració ISO: CO) (anglès)
* Departaments de Colòmbia, Statoids.com (anglès)
# Can Cadena

Can Cadena és una masia situada al Parc de Sant Martí, al barri de Sant Martí de Provençals de Barcelona, catalogada com a bé cultural d'interès local.

## Història

Segons sembla, antigament era el lloc o estable on guardaven els carros i el bestiar dels carreters que sojornaven a l'hostal que hi havia al costat de la rectoria de Sant Martí de Provençals. L'any 1991 fou restaurada i es convertí en una escola-taller de l'Ajuntament de Barcelona.

## Descripció

És una casa d'estil rural català, de construcció senzilla. Té planta baixa, un pis i golfes i coberta a dues vessants, dos portals senzills i quatre finestres a la façana principal.
Està envoltada amb feixes de conreu protegides per una tanca i per un pati i dues construccions, possiblement quadres per a guardar carruatges i estables. Actualment, es destina a horts urbans.

## Referències

* 1 2 3 4 «Can Cadena». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ «Can Cadena». Carta Arqueològica de Barcelona. Servei d'Arqueologia de Barcelona (CC-BY-SA via OTRS).

## Enllaços externs

* «Can Cadena». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# FC Suðuroy

El FC Suðuroy és un club de futbol de la localitat de Vágur, a les illes Fèroe. Va ser fundat el gener del 2010 producte de la fusió de diferents clubs. Juga els partits com a local a l'estadi Eidhinum de Vágur. El logotip del club va ser dissenyat pel fotògraf Rógvi Nolsøe Johansen el 2010, quan va guanyar el concurs per a dissenyar un logotip per al club.

## Història

El VB/Sumba, equip d'on sortia el Suðuroy, va jugar a la 1. deild (segona divisió feroesa) el 2009 i va avabar-ne campió. Per tant, el FC Suðuroy va jugar la seva primera temporada a la primera divisió de les Illes Fèroe, anomenada Vodafonedeildin del 2009 al 2011.
El FC Suðuroy va jugar el seu primer partit de lliga l'1 d'abril de 2010 contra els campions HB Tórshavn. El resultat va ser de 4 a 4. Tanmateix aquella temporada van perdre la categoria i el 2011 van jugar a la 1. deild. Aquell 2011 van quedar campions de la segona divisió amb 70 punts i van pujar a la 1a divisió altre cop juntament amb el TB Tvøroyri, que és un club de la mateixa illa.
Al final de la temporada 2016, es va decidir que els tres clubs de l'illa Suðuroy, que són el TB Tvøroyri, el FC Suðuroy i el Royn Hvalba, es fusionessin en un nou club. La temporada 2017 el club va jugar amb el nom TB/FC Suðuroy/Royn. Aquests tres clubs van seguir jugant per separat en les seccions infantil i femenina. En feroès, el nou equip es coneix amb el nom de Suðuroyarliðið (l'equip de Suðuroy). El primer entrenador de l'equip unificat de Suðuroy va ser el suec Glen Ståhl. Tanmateix els seus mals resultats va fer que el 2018 es dissolés.
La temporada 2019 ha jugat a la 2. deild, la tercera divisió feroesa.

## Palmarès de l'equip masculí

* 1. deild (segona divisió feroesa)
** Campió (2011)

## Referències

* 1 2 «1. deild (2011)» (en feroès). faroesoccer.com. [Consulta: 27 gener 2020]. «trieu el 2011»
* ↑ «Nú verður eitt felagslið í Suðuroynni í Effodeildini» (en feroès). nordlysid.fo, 15-12-2016. Arxivat de l'original el 2017-02-27. [Consulta: 27 gener 2020].
* ↑ «TB/FC Suðuroy/Royn» (en anglès). Eurosport. [Consulta: 27 gener 2020].

## Vegeu també

* Futbol a les Illes Fèroe.
# Abella de Carniola

L'abella de Carniola (Apis mellifera carnica) és una subespècie d'himenòpter apòcrit de la família dels àpids (Apidae). És nativa d'Eslovènia i altres regions de l'antiga Iugoslàvia, de parts d'Hongria, Romania, i Bulgària. El seu nom prové de la regió de Carniola, actualment eslovena.
Actualment aquesta subespècie és la segona més popular entre els apicultors (després de l'abella italiana). A més de defensar-se bé contra les plagues és molt dòcil. La seva població s'adapta molt bé la la disponibilitat de nèctar.

## Característiques

L'abella de Carniola té la mateixa mida que l'abella italiana però se'n distingeix pel seu color més fosc i les seves bandes marronoses clares. Es coneix també com l'abella grisa.
La seva llengua és molt llarga (6,5 a 6 mm) i està molt adaptada al trèvol, el seu pèl és molt curt.

## Referències

* ↑ «Cercaterm | TERMCAT - Apis mellifera carnica». [Consulta: 22 agost 2023].
* ↑ Graham, Joe. The Hive and the Honey Bee. Hamilton/IL: Dadant & Sons; 1992; ISBN 0-915698-09-9.
* Skinner, John A. Beekeeping in Tennessee Arxivat 2006-08-31 a Wayback Machine., 2004; University of Tennessee; web accessed Oct 2006
* Slovenian carnica bee breeder web page accessed Oct 2006

## Enllaços externs

* Slovenian beekeeper webpage
# Anna Terrón i Cusí

Anna Terrón i Cusí (Barcelona, 6 d'octubre de 1962) és una política socialdemòcrata catalana. És llicenciada en ciències polítiques i de l'administració. Ha estat diputada en el Parlament Europeu.

## Biografia

Fou escollida diputada del PSC-PSOE a les eleccions al Parlament Europeu de 1994 i 1999. De 1994 a 1999 fou vicepresidenta de la Delegació per a les relacions amb els països del Màixriq i els Estats del Golf, i de 1994 a 2004 va ser portaveu del Grup Socialista Europeu en la Comissió de Llibertats i Drets dels Ciutadans, Justícia i Assumptes d'Interior.
El juliol de 2004 fou nomenada delegada del govern de la Generalitat de Catalunya davant la Unió Europea. El 27 de desembre de 2006 fou nomenada Secretària d'Afers Europeus del Departament de Presidència de la Generalitat de Catalunya. Des de febrer de 2004 fins a desembre de 2007, va ser Secretària General del Patronat Català Pro Europa, que té transferides les funcions de la Secretaria de la Unió Europea quan es va crear el 2006.
També és un membre suplent del Comitè de les Regions, nomenada pel president de la Generalitat, i des de juny de 2005 ha estat coordinadora del PSC-PSOE en la Comissió de la UE per a Afers Constitucionals, Govern Europeu i Espai de Llibertat, Seguretat i justícia. Al febrer de 2010, va ser nomenat vicepresident del Partit Socialista Europeu en el Comitè de les Regions i secretària d'Estat d'Immigració i Emigració.

## Referències

* ↑ Anna Terrón, nueva secretaria de Estado de Inmigración y Emigración a europapress.es, febrer de 2010

## Enllaços externs

* Fitxa del Parlament Europeu
* Anna Terrón: Secretary of State for Immigration and Emigration Arxivat 2010-04-04 a Wayback Machine. al web del Ministeri de Treball.
# Joseph Pletinckx

Joseph Pletinckx (Saint-Gilles, 13 de juny de 1888 - Saint-Gilles, 4 de gener de 1971) va ser un waterpolista belga que va competir durant el primer quart del segle xx.
En el seu palmarès destaquen quatre medalles en la competició de waterpolo dels Jocs Olímpics: tres de plata, als Jocs de Londres de 1908, d'Anvers de 1920 i de París de 1924; i una de bronze als d'Estocolm de 1912.

## Referències

* ↑ «Joseph Pletinckx Olympic Results». sports-reference.com. Arxivat de l'original el 17 de novembre 2012. [Consulta: 22 novembre 2015].
# Gleixhe

Gleixhe (en való Gléhe) és un antic municipi de Bèlgica a la província de Lieja que el 1964 va fusionar amb Les Awirs i el 1977 amb Flémalle. Es troba a la frontera entre l'altiplà d'Haspengouw i la vall del Mosa. Desguassa via el rau des Awirs al Mosa.

## Galeria

* Església de Lambert de Lieja
* El camí n° 1
* La capella de Guidó d'Anderlecht
* Rau des Awirs

## Llocs d'interès

* Castell de Hautepenne
* Església de Lambert
* Capella de Guidó d'Anderlecht
* El sender n°1 "Les vertes voies de Flémalle" (traducció: les vies verds de Flémalle)

## Referències i enllaços

* ↑ Jean Haust, Le dialecte wallon de Liège, tom 2: Dictionnaire Liégeois, Liège, H. Vaillant-Carmanne, 1933, pàgina 289
             A Wikimedia Commons hi ha contingut multimèdia relatiu a: Gleixhe
# Crisomèlids

Els crisomèlids (Chrysomelidae) són una família de coleòpters polífags de la superfamília Chrysomeloidea. És una de les grans famílies de coleòpters, amb 2114 gèneres i 32.500 espècies, sis vegades més que mamífers. L'escarabat de la patata (Leptinotarsa decemlineata) va delmar aquest cultiu quan es va introduir a Europa procedent d'Amèrica del Nord i Crioceris asparagi és plaga dels espàrrecs, per posar alguns exemples.

## Morfologia

Es diferencien dels Cerambycidae per les antenes curtes i filiformes i el cos, en general, més arrodonit. Els tarsos són típicament criptopentàmers, és a dir amb cinc artells en tots els tars (5-5-5), però el penúltim és molt petit i poc aparent, amb el que sembla que tinguin solament quatre.
La forma del cos és molt variable, però amb freqüència són cilíndrics i proveïts de colors brillants. Les antenes són usualment filiformes, rarament dilatades en l'àpex en forma de maça, mai inserides en prominències i gairebé mai sobrepassant la meitat del cos. El cap està proveït amb freqüència de clots o prominències; pot ser rostriforme, però el rostre mai és més llarg que ample.

## Biologia i ecologia

Adults i larves s'alimenten de tota mena de teixits vegetals i alguns són temibles plagues per a l'agricultura, de gran importància econòmica. Els membres de la subfamília Bruchinae (abans família independent) devoren llavors de tota classe i causen grans estralls en productes emmagatzemats.

## Taxonomia

La família Chrysomelidae inclou les següents subfamílies:
* Subfamília Sagrinae Leach, 1815
* Subfamília Bruchinae Latreille, 1802
* Subfamília Donaciinae Kirby, 1837
* Subfamília Criocerinae Latreille, 1804
* Subfamília Chrysomelinae Latreille, 1802
* Subfamília Galerucinae Latreille, 1802
* Subfamília Lamprosomatinae Lacordaire, 1848
* Subfamília Cryptocephalinae Gyllenhal, 1813
* Subfamília Eumolpinae Hope, 1840
* Subfamília Spilopyrinae Chapuis, 1874
* Subfamília Synetinae LeConte and Horn, 1883
* Subfamília Protoscelidinae† Medvedev, 1968

## Referències

* ↑ Slipinski S.A., Leschen R.A.B., Lawrence J.F. 2011. Order Coleoptera Linnaeus, 1758. In: Zhang Z.-Q. (ed.) Animal biodiversity: An outline of higher-level classification and survey of taxonomic richness. Zootaxa 3148: 203–208, 2011
* ↑ Bouchard, P. et al.2011. Family-group names in Coleoptera (Insecta). ZooKeys 88: 1.
# Gruta de Trois Frères

Trois Frères (en occità Espeluga deths Tres Hrairs, en català espluga dels Tres Germans) és una gruta decorada paleolítica que es troba en les proximitats de la petita localitat de Montesquiu Avantés, al departament d'Arieja, regió de Migdia-Pirineus (França). Està situada a una alçada de 465 m. Actualment està tancada al públic per tal de garantir-ne la preservació.

## Descobriment

La gruta va ser descoberta el 20 juliol 1912 pels tres fills del comte de Bégouën, als quals deu el seu nom (Trois Frères significa "Tres Germans"). L'abat, arqueòleg i prehistoriador Henri Breuil (1877-1961) va estudiar en profunditat la caverna i va realitzar una sèrie de dibuixos basant-se en les seves fantàstiques figures.

## Descripció

La gruta és en realitat una extensa xarxa de cavernes decorades amb magnífics gravats i pintures rupestres del Paleolític superior, en concret del període Magdalenià (17000-10000 aC). És cèlebre, entre altres coses, per la representació de dos éssers meitat home i meitat animal, un fet rar en l'art rupestre. El primer és un gravat conegut com "l'home-bisó", un personatge que reuneix simultàniament les característiques d'un ésser humà i d'un bisó. Sembla estar conduint un ramat d'animals mentre toca un instrument, potser un aeròfon o arc musical. La segona figura, anomenada simplement "el bruixot", està gravada i parcialment pintada en negre. Representa un ésser antropomorf amb cames humanes, òrgans genitals masculins, potes posteriors d'os, cua de cavall, astes i orelles de cérvol, barba de bisó i ulls de mussol. Aquest enigmàtic personatge, que està situat en un lloc gairebé inaccessible, a 4 m d'alçada, per sobre de la resta i dominant l'espai al seu voltant, és el més famós de la cova i ha rebut múltiples interpretacions: un bruixot practicant un ritu màgic, una divinitat de la caça (del tipus "déu banyut") o fins i tot un xaman en trànsit.

## El Tuc d'Audoubert

La gruta de Trois Frères és veïna de la cova del Tuc d'Audoubert, una altra cova prehistòrica del mateix període. Tots dos complexos formen part d'un mateix sistema subterrani i són adjacents, però no estan comunicats. Els dos van ser explorats pel comte Bégouën i els seus fills en la mateixa època. A la cova del Tuc d'Audoubert s'han trobat nombroses eines i peces treballades. La fama de la cova es deu especialment a dos bisons modelats en argila que reposen sobre un bloc de pedra. A prop es troba l'esbós d'un tercer bisó i petjades de peus humans. Aquest conjunt és una cosa única en l'art paleolític i el seu estat de conservació és excepcional.

## Referències

* ↑ «Henri Bégouën». Arxivat de l'original el 2008-05-13. [Consulta: 7 novembre 2012].
* ↑ Henri Bégouën 2
* 1 2 Teoria d'H Bégouën i H. Breuil
* ↑ Grotte des Trois-Frères
* ↑ J. Clottes et Sr Lewis-Williams, Els xamans de la Prehistoire, transe et magie dans les Grottes ornées, Seuil, 1996

## Enllaços externs

* Gruta de Trois Frères Arxivat 2009-01-17 a Wayback Machine. (francès)
* Art en coves (anglès)
* David Lewis-Williams, The Mind in the Cave: Consciousness and the Origins of Art, Thames & Hudson Ltd, 2002, 320 p.
# Guerra d'Aroostook

La Guerra d'Arostook (de vegades anomenada Pork and Beans War o Guerra de la cansalada i les mongetes) va ser una confrontació que va tenir lloc els anys 1838–1839 entre els Estats Units i el Regne Unit sobre la seva frontera internacional entre la colònia britànica de Nova Brunswick i l'Estat de Maine. Es va arribar a un compromís de pau, el Tractat Webster-Ashburton de 1842, el qual fixà la frontera permanentment. El terme "guerra" es considera retòric, malgrat que es van mobilitzar les milícies locals, mai no es va produir cap combat important. L'esdeveniment es descriu millor com un incident internacional.

## Referències

* ↑ Le Duc, Thomas (1947). The Maine Frontier and the Northeastern Boundary Controversy. The American Historical Review Vol. 53, No. 1 (Oct., 1947), pp. 30-41

## Bibliografia

* Carroll, Francis M. "Drawing the Line" Beaver 2003 83(4): 19-25
* Carroll, Francis M. "The Passionate Canadians: The Historical Debate about the Eastern Canadian-American Boundary," New England Quarterly, Vol. 70, No. 1 (Mar., 1997), pp. 83–101 in JSTOR
* Jones. Howard. "Anglophobia and the Aroostook War," New England Quarterly, Vol. 48, No. 4 (Dec., 1975), pp. 519–539 in JSTOR
* Jones. Howard. To the Webster-Ashburton Treaty: A Study in Anglo-American Relations, 1783-1843 (1977). 251 pp.
* Jones, Wilbur Devereux. "The Influence of Slavery on the Webster-Ashburton Negotiations," Journal of Southern History, Vol. 22, No. 1 (Feb., 1956), pp. 48–58 in JSTOR
* LeDuc, Thomas. "The Webster-Ashburton Treaty and the Minnesota Iron Ranges," Journal of American History, Vol. 51, No. 3 (Dec., 1964), pp. 476–481 in JSTOR, shows the value of the iron range was not known when the treaty was drawn
* Merk, Frederick. "The Oregon Question in the Webster-Ashburton Negotiations," Mississippi Valley Historical Review, Vol. 43, No. 3 (Dec., 1956), pp. 379–404 in JSTOR
* Remini, Robert. Daniel Webster (1997) 535-64
* HISTORICAL SKETCH Roster of Commissioned Officers and Enlisted Men CALLED INTO SERVICE FOR THE PROTECTION OF THE NORTHEASTERN FRONTIER OF MAINE FROM FEBRUARY TO MAY 1839 (Google Books). Augusta, ME: Kennebec Journal Print, 1904, p. 4–5 [Consulta: 15 octubre 2007].

## Enllaços externs

* Gould, John «Hiram Smith, hero of the war that wasn't». Christian Science Monitor, 13-07-2001 [Consulta: 11 agost 2011].
* The Upper St. John River Valley: The Boundary Dispute, with maps and historic texts
# Health Lean Logistics

Health Lean Logistics (HLL) és una empresa catalana amb seu a Barcelona especialitzada en el disseny, implementació i gestió de solucions en l'àmbit de la logística i compres del sector sanitari.
Nascuda l'any 2004, HLL disposa de filials a Portugal, Brasil, Panamà, Costa Rica i als Estats Units, i compta amb un total de 50 col·laboradors a escala mundial. Albert Tarrats n'és el director general actualment. Té un establiment d'explotació a Santa Perpètua de Mogoda (Vallès Occidental), des del qual segons les dades de 2011 servia deu centres sanitaris catalans. La facturació de la companyia va arribar, l'any 2010, als 3,5 milions d'euros, i una previsió de creixement del 25% el 2011.

## Referències

* ↑ «Cambio de domicilio social» Arxivat 2016-03-03 a Wayback Machine., Boletinesoficiales.com, 14 debrer de 2012 (castellà)
* ↑ «Bones pràctiques. L'aplicació del model Lean a l'àmbit sanitari: HLL i la Corporació Sanitària Parc Taulí», La Unió Newsletter, maig de 2012
* 1 2 La catalana HLL gestionarà la logística dels centres sanitaris públics de Panamà per 3 milions a Europa Press, 11 de gener de 2011
* ↑ ««Health Lean Logistics abre sede en EEUU para crecer»» (en castellà). El Economista, 12-12-2011. [Consulta: 26 agost 2013].
* 1 2 «Health Lean Logistics - Dosier premsa» (pdf) (en castellà). Health Lean Logistics.